OBRAZAC IZVJEŠĆA O PROVEDENOM SAVJETOVANJU

|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| **Naziv akta/dokumenta za koji je provedeno savjetovanje:** | Prijedlog Pravilnika o dodjelama potpora male vrijednosti ženama poduzetnicama na području Grada Dubrovnika | |
| **Naziv tijela nadležnog za izradu nacrta / provedbu savjetovanja** | Grad Dubrovnik  Upravni odjel za europske fondove i gospodarstvo | |
| **Cilj i glavne teme savjetovanja** | Pravilnik o dodjelama potpora male vrijednosti ženama poduzetnicama na području Grada Dubrovnika usmjeren je na jačanje poduzetničkog potencijala žena u poduzetništvu, kao i poticanje samozapošljavanja žena i ostvarivanje rodne ravnopravnosti kroz ekonomsko osnaživanje žena. Prijaviteljice pravo na potporu ostvaruju putem Javnog poziva.  Ovim Pravilnikom, između ostalog, propisuju se prihvatljivi prijavitelji, uvjeti i kriteriji za podnošenje prijave, namjena i iznos sredstva, postupak provedbe javnog poziva, postupak podnošenja prijave, odobravanja potpore, obveze korisnika potpore, kontrola isplaćenih sredstava potpore itd. Predmetna sredstva potpore male vrijednosti koja će se dodijeliti ženama poduzetnicama su bespovratna sredstva i ista se godišnje osiguravaju u Proračunu Grada Dubrovnika sukladno raspoloživim sredstvima.  Korisnice potpora su prihvatljive prijaviteljice - subjekti malog gospodarstva (mikro i mali te srednji poduzetnici) koje su fizičke i pravne osobe (registrirani kao zadruge, OPG-ovi, obrti, trgovačka društva, d.o.o. i j.d.o.o.) u 100% privatnom vlasništvu s registriranim sjedištem na području Grada Dubrovnika koje samostalno i trajno obavljaju dopuštene djelatnosti radi ostvarivanja dobiti odnosno dohotka na tržištu, a utvrđene prema kriterijima propisanim Zakonom o poticanju razvoja malog gospodarstva („Narodne novine“, broj 29/02, 63/07, 53/12, 56/13 i 121/16). Jedna poduzetnica godišnje može podnijeti samo jednu prijavu za jednu ili više namjena utvrđenih u članku 6. Pravilnika, s tim da pojedinačni iznos potpore može iznositi najviše do 2.000 EUR-a.  Temeljem Uredbe komisije (EU) br. 2023/2831 od 13. prosinca 2023. godine o primjeni članaka 107. i 108. Ugovora o funkcioniranju Europske unije na *de minimis* potpore (Službeni list Europske unije L 2023/2831, 15.12.2023.), maksimalan iznos svih potpora male vrijednosti koje jednoj poduzetnci mogu biti dodijeljene tijekom zadnjeg trogodišnjeg razdoblja, uključujući i potporu dodijeljenu temeljem ovog Pravilnika, ne smiju premašiti iznos od 300.000 EUR-a neovisno o razini davatelja i vrsti instrumenata dodjele potpore male vrijednosti. | |
| **Objava dokumenta za savjetovanje** | *Poveznica na objavljeno savjetovanje:*  <https://www.dubrovnik.hr/vijesti/javno-savjetovanje---pravilnik-o-dodjelama-potpora-male-vrijednosti-zenama-poduzetnicama-na-podrucju-grada-dubrovnika-19610> | |
| **Razdoblje provedbe savjetovanja** | Internetsko savjetovanje sa zainteresiranom javnošću provedeno je u razdoblju od 29. srpnja do 27. kolovoza 2025. | |
| **Pregled osnovnih pokazatelja uključenosti savjetovanja s javnošću** | *Za vrijeme trajanja javnog savjetovanja nije bilo zaprimljen niti jedan prijedlog ilil mišljenje* | |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje** | */* | |
| **Troškovi provedenog savjetovanja** | Provedba internetskog savjetovanja nije iskazivala dodatne financijske troškove. | |
| **Tko je i kada izradio izvješće o provedenom savjetovanju?** | Ime i prezime:  Anita Burić | Datum:  1.rujna 2025. |